HMS Weymouth (1910)

Το **HMS ''Weymouth*** ήταν ελαφρύ [[καταδρομικό]] [[κλάση πλοίου|κλάσης]] *Town* το οποίο ναυπηγήθηκε για το [[Βασιλικό Ναυτικό (Ηνωμένο Βασίλειο)|Βασιλικό Ναυτικό]] στις αρχές της δεκαετίας του 1910. Ήταν το πρώτο πλοίο της υποκλάσης που φέρει το όνομά του και γνώρισε πολεμική δράση κατά τον [[ΑΠΠ|Α΄ Παγκόσμιο Πόλεμο]]. Η πορεία του ολοκληρώθηκε το 1928 με την διάλυσή του για [[σκραπ]].

==Περιγραφή==

Σε σύγκριση με την προηγούμενη υποκλάση Bristol, τα πλοία της υποκλάσης *Weymouth* ήταν ελαφρώς μεγαλύτερα, διέθεταν ισχυρότερο οπλισμό και ενσωμάτωναν διάφορες βελτιώσεις. Είχαν ολικό μήκος 138,1&nbsp;m, πλάτος 14,5&nbsp;m και [[βύθισμα]] 4,7&nbsp;m. Το [[εκτόπισμα]] ήταν 5.275&nbsp;LT (5.360&nbsp;t) με κανονικό φόρτο και έφθανε τους 5.800&nbsp;LT (5.900&nbsp;t) με πλήρη. Δώδεκα καυστήρες Yarrow παρείχαν ατμό στους [[ατμοστρόβιλος|ατμοστροβίλους]] Parsons, με τη μέγιστη ισχύ να ανέρχεται σε 22.000&nbsp;shp και την προβλεπόμενη μέγιστη ταχύτητα πλεύσης σε 25&nbsp;[[κόμβος|kn]]. Κατά τη διάρκεια των θαλάσσιων δοκιμών η μέγιστη παρεχόμενη ισχύς έφθασε στους 23.380&nbsp;shp και η ταχύτητα τους 25,95&nbsp;kn.

Χρησιμοποιούνταν κάρβουνο (μέγιστο 1.290&nbsp;LT (1.311&nbsp;t)) και πετρέλαιο (μέγιστο 269&nbsp;LT (273&nbsp;t)) ως καύσιμα, ενώ η εμβέλεια ανέρχοταν σε 5.610&nbsp;[[ναυτικό μίλι|ναυτικά μίλια]] με ταχύτητα πλεύσης 10&nbsp;kn.

Ο οπλισμός αποτελούταν από οκτώ πυροβόλα των 152&nbsp;mm, αντί των δέκα όπλων των 102&nbsp;mm της προηγούμενης υποκλάσης, καθώς και από τέσσερα πυροβόλα των 47&nbsp;mm. Επίσης υπήρχαν δύο [[τορπιλοσωλήνας|τορπιλοσωλήνες]] των 533&nbsp;mm. Η θωράκιση είχε πάχος 51&nbsp;mm στα κρισιμότερα σημεία, δηλαδή το σύστημα πρόωσης και τις αποθήκες πυρομαχικών, 25&nbsp;mm στις περιοχές που προστάτευαν το σύστημα πηδαλιούχησης και 19&nbsp;mm στα υπόλοιπο πλοίο. Η [[Γέφυρα (πλοίου)|γέφυρα]] είχε θωράκιση 102&nbsp;mm ενώ στα ασπίδια των πυροβόλων ήταν 76&nbsp;mm.

==Επιχειρησιακή ιστορία==
Η ναυπήγηση του *Weymouth* ξεκίνησε στις 19&nbsp;Ιανουαρίου 1910 στις εγκαταστάσεις της [[Armstrong Whitworth]] στο Έλσγουικ (Elswick) και η [[καθέλκυση|καθέλκυσή]] του έλαβε χώρα στις 18&nbsp;Νοεμβρίου. Εντάχθηκε σε υπηρεσία με τη 3η&nbsp;Μοίρα του [[Στόλος του Ατλαντικού (Ηνωμένο Βασίλειο)|Στόλου του Ατλαντικού]] τον Οκτώβριο του επόμενου έτους. Τον Ιούνιο του 1913 εντάχθηκε στη 2η&nbsp;Μοίρα Ελαφρών Καταδρομικών στη [[Μεσόγειος Θάλασσα|Μεσόγειο]]. Τον Αύγουστο του 1914, στα πρώιμα στάδια του [[ΑΠΠ|Α΄ Παγκοσμίου Πολέμου]], στάλθηκε στον [[Ινδικός Ωκεανός|Ινδικό]] για να καταδιώξει το γερμανικό καταδρομικό [[SMS Emden|SMS *Emden*]] που πραγματοποιούσε επιδρομές ενάντια στις γραμμές ανεφοδιασμού των [[Αντάντ|Συμμάχων]]. Τον Φεβρουάριο του 1915 βρισκόταν στις ακτές της [[Ανατολική Αφρική|Ανατολικής Αφρικής]] όπου από κοινού με άλλα πλοία του Βασιλικού Ναυτικού αντιμετώπισαν ένα άλλο περίφημο γερμανικό επιδρομικό: το καταδρομικό *Königsberg*. Εν τέλει κατάφεραν να το εγκλωβίσουν στον [[Ποταμός Ρουφίτζι|ποταμό Ρουφίτζι]] όπου έπειτα από παρατεταμένες ναυτικές επιχειρήσεις το εξανάγκασαν σε αυτοβύθιση.
 
Τον Δεκέμβριο του 1915 το *Weymouth* μεταφέρθηκε στην [[Αδριατική Θάλασσα|Αδριατική]] και τον επόμενο χρόνο εντάχθηκε στην 6η Μοίρα Ελαφρών Καταδρομικών του [[Μεγάλος Στόλος|Μεγάλου Στόλου]] ([[αγγλικά]]: *Grand Fleet*). Το 1917 επέστρεψε στη Μεσόγειο, αυτή τη φορά αποτελώντας μέρος της 8ης&nbsp;Μοίρας Καταδρομικών με έδρα το [[Μπρίντιζι]]. Στις 2&nbsp;Οκτωβρίου 1918 τορπιλίστηκε από το [[Αυστροουγγαρία|αυστροουγγρικό]] [[υποβρύχιο]] [[SM U-31 (αυστροουγγρικό υποβρύχιο)|U-31]] όμως το πλήγμα δεν ήταν καταστροφικό και το *Weymouth'' επισκευάστηκε και παρέμεινε ενεργό μετά το τέλος του πολέμου. 

Η πορεία του ολοκληρώθηκε στις 2&nbsp;Οκτωβρίου 1928, οπότε και πωλήθηκε για σκραπ.

## Παραπομπές


## Βιβλιογραφία
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Καταδρομικά κλάσης Town (1910) του Βασιλικού Ναυτικού